कांग्रेस खड़ी कर रही है मुश्किलें : ममता  
मामला भूतपूर्व मुख्यमंत्री ज्योति बसु के सरकारी मकान इंदिरा भवन का है जिसका नाम बदलने का ममता बनर्जी ने प्रस्ताव दिया था।
कांग्रेस और तृणमूल कांग्रेस के बीच बढ़ती खटास का एक रंग कोलकाता में देखने को मिल रहा है। वहां कांग्रेस ने राज्य सरकार के खिलाफ प्रदर्शन किया। इस पर मुख्यमंत्री ममता बनर्जी ने कांग्रेस पर हमला बोलते हुए कहा है कि कांग्रेस हमारे लिए मुश्किलें पैदा कर रही है।

	मामला भूतपूर्व मुख्यमंत्री ज्योति बसु के सरकारी मकान इंदिरा भवन का है जिसका नाम बदल कर ममता बनर्जी ने कवि काजी नजरुल इस्लाम के नाम पर रखने का प्रस्ताव दिया था। सीपीएम ने बीते हफ्ते ये भवन खाली कर दिया। उसके बाद तृणमूल भी प्रस्ताव वापस ले चुकी है लेकिन कांग्रेस इसके लिए बिलकुल सरकारी अधिसूचना चाहती है।